Il-kumpanija tal-Informatika C-Planet IT Solutions Limited ġiet immultata €65,000 wara li nkixfet l-informazzjoni sensittiva ta' 337,384 votant. Dan wara li l-Kummissarju tad-Data Protection, Ian Deguara, fetaħ investigazzjoni wara talba mill-kandidat Indipendenti Arnold Cassola. F'dan il-leak, id-dettalji ta' 337,384 votant ġew esposti online f'database. Din l-informazzjoni kienet tinkludi ismijiet, indirizzi, numru tal-karta tal-identità u l-fehmiet politiċi tal-individwi privati. Skont rapport tat-Times of Malta, C-Planet tqabbdet mill-Partit Laburista biex tieħu ħsieb id-dettalji personali ta' 337,384 votant. Wara li l-informazzjoni nkixfet, il-Partit Laburista qal li ma kellux x'jaqsam ma' dan il-ksur. Mill-investigazzjoni ħareġ li l-informazzjoni nkixfet minħabba li C-Planet naqset milli timplimenta miżuri ta' sigurtà biex ma tinkixifx l-informazzjoni. Il-Kummissarju Deguara żied jgħid li C-Planet naqset ukoll milli tinfurmah dwar dan l-inċident, u li naqset milli tavża lill-persuni li nkixfulhom id-dettalji tagħhom. B'reazzjoni għall-konklużjonijiet tal-investigazzjoni, il-kandidat indipendenti Arnold Cassola qal li dan juri biċ-ċar kif il-partiti politiċi qegħdin jiksru l-privatezza tal-poplu Malti. F'Ottubru li għadda, il-Fondazzjoni Daphne Caruana Galizia qalet li l-leak li ġie żvelat kellu riżultati simili ħafna għall-elezzjoni ġenerali tal-2013. Id-data tal-leak simili għall-elezzjoni tal-2013 – Fondazzjoni Daphne F'Ottubru 2020, din il-Fondazzjoni u l-NGO Repubblika fetħu kawża konġunta f'isem 620 persuna kontra C-Planet, minħabba dan il-każ. Jiftħu kawża konġunta kontra kumpanija li kixfet informazzjoni sensittiva dwar votanti Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61e65a70e5dea_rand.td-a-rec-img{text-align:left}.td_uid_3_61e65a70e5dea_rand.td-a-rec-img img{margin:0 auto 0 0}